Document ID: 31996D0689

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Νοεμβρίου 1996 που τροποποιεί την απόφαση 77/144/ΕΟΚ περί καθιερώσεως του κώδικος και των τυπικών κανόνων που διέπουν τη μεταγραφή σε μορφή αναγνώσιμη από μηχανή των στοιχείων των ερευνών επί των φυτειών ορισμένων ειδών οπωροφόρων δένδρων και καθορισμού των ορίων των περιοχών παραγωγής για τις έρευνες αυτές (Κείμενο που παρουσιάζει ενδιαφέρον για τον ΕΟΧ) (96/689/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 76/625/ΕΟΚ του Συμβουλίου, της 20ής Ιουλίου 1976, περί των στατιστικών ερευνών που θα διενεργηθούν από τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων (1), όπως τροποποιήθηκε τελευταία από τον κανονισμό (ΕΟΚ) αριθ. 1057/91 της Επιτροπής (2), και ιδίως το άρθρο 4 παράγραφος 4 και το άρθρο 9, Εκτιμώντας: ότι, με βάση την πείρα που αποκτήθηκε κατά τη διενέργεια της τελευταίας βασικής έρευνας, πρέπει να γίνουν ορισμένες αναπροσαρμογές στον κοινό κατάλογο των ποικιλιών που καλύπτονται από την έρευνα και ότι, κατά συνέπεια, είναι απαραίτητο να τροποποιηθεί το παράρτημα ΙΙ της απόφασης 77/144/ΕΟΚ της Επιτροπής (3), όπως τροποποιήθηκε τελευταία από την απόφαση 95/531/ΕΚ (4) 7 ότι τα χαρακτηριστικά των ερευνών καθορίζονται στο άρθρο 2 της οδηγίας 76/625/ΕΟΚ και ότι οι λεπτομέρειες εφαρμογής του άρθρου αυτού θεσπίζονται σύμφωνα με τη διαδικασία που προβλέπεται στο άρθρο 9 της εν λόγω οδηγίας 7 ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα ΙΙ της απόφασης 77/144/ΕΟΚ αντικαθίσταται από το παράρτημα που επισυνάπτεται στην παρούσα απόφαση. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 25 Νοεμβρίου 1996.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2723
3605
2481
4488
4256

EuroVoc IDs (Expanded): 2723
3605
2481
4488
4256

Dataset Source: meu

Split: train